Eksperter: Slik kan Trump gjøre comeback
Ta kontakt og følg meg på: E-post: marianne.vikas@vg.no Facebook: @marianneusa Instagram: @vg_i_new_york Den ene uttalelsen etter den andre har skapt reaksjoner, og fallet på meningsmålingene har vært betydelig. Trump henger nå etter Clinton i samtlige av de elleve vippestatene utpekt av nettstedet Politico. – Kan han fortsatt vinne? Ja. Mye kan skje de neste månedene som kan jevne ut kappløpet, sier den erfarne politiske skribenten og redaktøren for Crowley Political Report, Brian E. Crowley til VG. – Hvis Hillary Clinton gjør det dårlig i debattene kan velgere trekke mot Trump. Dersom det oppstår uventede hendelser, som et terrorangrep i USA, kan det samme skje, fortsetter han. Lest denne? Her var Trump kasinokonge. Det vil Clinton bruke mot hamDebattene Crowley viser til er de fire direktesendte tv-debattene mellom Trump og Clinton i ukene før presidentvalget 8. november. Den første debatten avholdes på Hofstra-universitetet på Long Island i New York 26. september. – Det virker som om Trump fortsetter å være forutsigbar i sin måte å drive kampanje på. Jeg tror at hans sjanser til å vinne har mer å gjøre med mulige Clinton-tabber, dårlige debattprestasjoner og uventede hendelser, svarer Crowley og fortsetter: – Dette er fortsatt en veldig vanskelig vei for Trump og oddsene er mot ham. Kommentar: Trump kan fortsatt vinne I en analyse skriver Nate Cohn og Toni Monkovic i New York Times at det er mange grunner til at det ennå ikke trenger å være over for Trump. De lister blant annet opp: • Meningsmålingene kan være feil. • Trump kan endre sin tilnærmingsmåte, gjennom å bli mer disiplinert. • Uventede hendelser – voldelige eller økonomisk sjokk. Obamas halvbror: – Jeg skal stemme på TrumpPrinceton-professor og valgguru Samuel S. Wang har ikke lenger tro på Trumps vinnersjanser. – Under normale forutsetninger så kunne kanskje kandidaten ha funnet en måte å komme seg unna omstendighetene som svekket han eller henne. I Trumps tilfelle dobler han innsatsen og har tatt inn utgiveren av en hvit nasjonalistisk nettside som sin kampanjesjef. Jeg ser ingen måte for ham å gjenoppstå, sier Wang til VG. Onsdag ble det kjent at Trump har hentet inn Stephen Brannon fra den konservative nyhetssiden Breibart News og Kellyanne Conway, som har vært Trumps rådgiver, inn i valgkampledelsen. Brannon blir av nyhetsbyrået AP omtalt om en «konservativ flammekaster». Fredag kom nyheten om at Trumps tidligere valgkampsjef Paul Manafort går av, etter at han to dager før ble nedgradert. – Bannon kan kanskje lykkes med å bidra til å svekke Clinton slik den legendariske valgstrategen Lee Atwater hjalp George Bush, Sr. i 1988, med å innhente det store forspranget demokraten Michael Dukakis hadde på sensommeren. Det blir spennende hvor hardt Clinton blir presset om e-post-saken og problemene i Midtøsten i debattene, sier Alf Tomas Tønnessen, førsteamanuensis i amerikanske kulturstudier og engelsk ved Høgskulen i Volda. Få innsikt: Hillary Clintons skandaler– For å vinne valget er Trump avhengig av å mobilisere mange hjemmesittere og vektlegge sitt buskap om «lov og orden.» Han må også, på en troverdig måte, forklare hvorfor hans løsninger på USAs økonomiske utfordringer er bedre enn Clintons. Han kan ikke bare gjemme seg bak slagord, men må være mer konkret, fortsetter Tønnessen. Professor ved University of Minnesota Eric J. Ostermeier tror Trumps største utfordring – og mulighet – er å fremstå både kunnskapsrik og som et presidentemne i debattene. – Ubegrunnede personangrep mot Clinton vil sannsynligvis ikke påvirke de som i dag støtter henne, men hvis Trump mer effektivt kan balansere sin sans for humor og vittigheter med en holdning som også gjenspeiler alvoret i det å bli president, så er det nok «svake» Clinton-støttespillere, eller de som lener mot Clinton, som han kan få over på sin side. Les hvordan e-postskandalen fortsetter å plage Clinton: Hennes motstandere har fått utlevert etterforskningsdokumenter.
August har så langt vært et sammenhengende mareritt for Donald Trump (70). Men håpet hans om å vinne er ikke ute, mener eksperter.